На основу члана 32. став 1. тачка 6. Закона о локалној самоуправи („Службени гласник РС“ број 129/07 и 83/14) и члана 37. став 1. тачка 6. Статута општине Инђија- пречишћен текст („Службени лист општине Инђиа“ број 9/13),

Скупштина општине Инђија на седници одржаној дана 26.маја 2017. године, донела је

**О Д Л У К У**

**О ИЗМЕНИ ОДЛУКЕ**

**О ПРЕНОСУ НОВЧАНИХ СРЕДСТАВА**

**СОЛИДАРНЕ СТАМБЕНЕ ИЗГРАДЊЕ**

**Члан 1.**

У Одлуци о преносу новчаних средстава солидарне стамбене изградње („Службени лист општине Инђија“, број 26/16) члан 1. мења се и гласи:

„Овом Одлуком преносе се новчана средства солидарне стамбене изградње која су се до 13.12.2016. године водила на посебном подрачуну Дирекције за изградњу општине Инђија ЈП Инђија, код Управе за трезор број 840-1240741-86, а која се почев од 13.12.2016. године воде на пословном рачуну Јавног предузећа за управљање путевима и паркиралиштима „Инђија пут“ Инђија број 205-240222-35 код Комерцијалне банке А.Д. Београд, са ранијим називом Дирекција за изградњу општине Инђија ЈП Инђија, која од 01. децембра 2016. године није индиректни корисник буџета општине Инђија“.

**Члан 2.**

Члан 2. мења се и гласи:

„Новчана средста из члана 1. ове одлуке преносе се, у целокупном износу на дан преноса, на посебан рачун буџета општине Инђија, чија је намена спровођење стамбене политике општине Инђија, односно унапређења услова становања, обезбеђивања доступног становања за грађане кроз стамбену подршку и очување и унапређење вредности и квалитета стамбеног фонда Општине“.

**Члан 3.**

 Ова Одлука ступа на снагу наредног дана од дана објављивања у „Службеном листу општине Инђија“.

 **СКУПШТИНА ОПШТИНЕ ИНЂИЈА**

**Број:40-656/2017-I Председник,**

**Дана:26.маја 2017.године Инђија Милан Предојевић**

**О б р а з л о ж е њ е**

Скупштина општине Инђија је на седници одржаној дана 29. 12. 2016. године донела Одлуку о преносу новчаних средстава солидарне стамбене изградње („Службени лист општине Инђија“, број 26/16).

Како је ради примене важеће Одлуке, преноса средстава и отварање посебног рачуна буџета општине Инђија, потребно у Одлуци Скупштине Општине навести да се средства преносе из разлога што Дирекција за изградњу општине Инђија, ЈП Инђија са даном 01.12.2016. године није индиректни корисник буџета, као и да је потребно децидирано навести намену за коју ће се средства користити то се врши измена Одлуке.

Имајући у виду напред наведено предлаже се Скупштини општине Инђија да Одлуку о измену Одлуке о преносу новчаних средстава солидарне стамбене изградње усвоји у тексту како је дат у материјалу.

**Општинска управа општине Инђија**

**ПРЕГЛЕД ИЗВРШЕНИХ ИЗМЕНА**

**Члан 1.**

~~Овом Одлуком преносе се новчана средства солидарне стамбене изградње која су се до 13.12.2016. године водила на посебном подрачуну код Управе за трезор број 840-1240741-86, а која се почев од 13.12.2016. године у износу 14.304.837,48 динара воде на пословном рачуну Јавног предузећа за управљање путевима и паркиралиштима „Инђија пут“ Инђија, број 205-240222-35 код Комерцијалне банке А.Д. Београд.~~

**Овом Одлуком преносе се новчана средства солидарне стамбене изградње која су се до 13.12.2016. године водила на посебном подрачуну Дирекције за изградњу општине Инђија ЈП Инђија, код Управе за трезор број 840-1240741-86, а која се почев од 13.12.2016. године воде на пословном рачуну Јавног предузећа за управљање путевима и паркиралиштима „Инђија пут“ Инђија број 205-240222-35 код Комерцијалне банке А.Д. Београд, са ранијим називом Дирекција за изградњу општине Инђија ЈП Инђија, која од 01. децембра 2016. године није индиректни корисник буџета општине Инђија.**

**Члан 2.**

~~Новчана средства из члана 1. ове Одлуке преносе се на одговарајући рачун буџета општине Инђија и користиће се на начин и у сврху која ће бити опредељена посебним актом Скупштине општине Инђија~~.

**Новчана средста из члана 1. ове одлуке преносе се, у целокупном износу на дан преноса, на посебан рачун буџета општине Инђија, чија је намена спровођење стамбене политике општине Инђија, односно унапређења услова становања, обезбеђивања доступног становања за грађане кроз стамбену подршку и очување и унапређење вредности и квалитета стамбеног фонда Општине.**